Karl Herman Pankakoski

Karl Herman Pankakoski (synt. Hällström, 17. kesäkuuta 1881 Sortavala – 10. joulukuuta 1967 Hämeenlinna)Kemppinen, s. 175 oli luonnontutkija sekä Sortavalan seminaarin johtaja ja luonnonhistorian ja maantiedon opettaja.

Elämä

Karl Herman Pankakosken vanhemmat olivat Sortavalan kaupunginlääkäri, myöhemmin piirilääkäri ja lääkintöneuvos Herman Adolf Hällström ja Olga Maria Karolina Hjerppe. Hänen puolisonsa oli Selma Sofia Kristiina Europaeus.Sortavalan seminaari 1880–1940: muistojulkaisu, toim. Iivo Härkönen, K. H. Pankakoski ja Väinö Seppä. Helsinki: Valistus, 1940 s. 192. 

Pankakoski kirjoitti ylioppilaaksi Helsingin suomalaisesta yhteiskoulusta vuonna 1899 ja valmistui Helsingin yliopistosta filosofian kandidaatiksi 1903. Sen jälkeen hän toimi luonnonhistorian ja maantiedon opettajana, ensin Porissa ja Tampereen yhteiskoulussa vuoteen 1907 sekä vuonna 1906 assistenttina yliopiston maantieteen laitoksella tutkien perinnöllisyystiedettä. Hän julkaisi aiheesta myös kirjan. Sortavalan seminaarin luonnontieteiden lehtoriksi hän tuli vuonna 1911 ja jatkoi opetustyötä myös tultuaan valituksi seminaarin varajohtajaksi 1926. Johtajana hän aloitti vuonna 1935 toimittuaan sitä ennen vuosina 1934–1935 vt. johtajana. Hän opetti samalla vuosina 1921–1935 Sortavalan tyttökoulussa. Hän suomensi itse ja vaimonsa kanssa luonnontieteeseen liittyviä kirjoja ja avusti muun muassa Luonnon ystävä -lehteä.

Pankakoski oli syvällisesti perehtynyt Laatokan Karjalan luontoon ja maantieteeseen, ja tunnettu etevänä ja pidettynä opettajana, joka ymmärsi nuorisoa.Veli Nurmi: Suomen kansakoulunopettajaseminaarien historia Helsinki: Opetusalan ammattijärjestö OAJ, 1995  s. 187 Hän oli Sortavalan kaupunginvaltuuston jäsen vuosina 1926–1928 ja toimi Raja-Karjalan säätiön hallituksessa.

Pankakosken johtajakautta Sortavalan seminaarissa rasittivat talvisota ja jatkosota, jotka merkitsivät seminaarin evakkomatkoja sisämaan opettajaseminaarien suojaan. Seminaari pääsi jälleenrakentamaan Pankakosken johdolla Sortavalaan jatkosodan vuosina 1942–1944, mutta vuonna 1944 seminaari evakuoitiin Sortavalasta lopullisesti.Kemppinen s. 178 Pankakoski sijoitettiin Raaheen, jonne seminaarin naisosasto oli siirretty Raahen seminaarin yhteyteen.Sortavalan-itä-suomen seminaari : 1940–1950 (1880–1950): Muistojulkaisu. Helsinki: Valistus, 1950, s. 34, 36

Pankakoski vietti viimeiset vuotensa Tyrvännön LepaallaElias Turunen: K. H. Pankakosken haastattelu. Julkaisussa Sortavalan-Itä-Suomen seminaari 1880–1960: juhlajulkaisu, toimituskunta: J. N. Mikkola ym. Helsinki: Kymölän kilta, 1961, s. 69 ja kuoli siellä 86-vuotiaana.

 Julkaisut 
 Hällström, K. H., Periytymisestä. Otava, 1910 (Ylioppilaiden keskusteluseuran julkaisuja ; n:o 5.) 
 Hällström, K. H., Kivilinna, Väinö, Kansakoulun luonnontieto. Gummerus, 1915.
 Kouluherbario: ohjeita kasveja keräileville koululaisille / kirjoittaneet Selma ja K.H. Hällström. Yrjö Weilin & kumpp. osakeyhtiö, [1911]. (Nuorison lomakirjasto ; n:o 2.)

Lähteet
 Iivar Kemppinen: Sortavalan seminaarin historia Helsinki: Kymölän kilta, 1969

Viitteet

Luokka:Suomalaiset opettajat
Luokka:Suomen oppilaitosten rehtorit
Luokka:Suomalaiset tietokirjailijat
Luokka:Sortavalan kaupunginvaltuutetut
Luokka:Vuonna 1881 syntyneet
Luokka:Vuonna 1967 kuolleet